Page:An Australian language as spoken by the Awabakal.djvu/441

 lin ngironmba tin ngearun ba tin Pirriwullin Jesu tin Krist tin, warikulla yantin tara umatoara yura ki kal, ngatun kamunbilla yaraki ta birung ngurrauwil koa ngeen niroung, ngatun pital iimauwil koa ngiroung yanti ko tia, Morron ta bungai kulla kau- Avil koa ngii'oumba yitirra niurrorong wiyelli ko, ngatun killabin- bin kakilli ko ngali tin Jesu kin, Krist tin Pirriwullin ngearun ba kin. Amen.

A ! Pirriwul Biyungbai ngearun ba, Moroko ka ba, Eloi kaiyu kan ta yanti ka tai, Ngintoa ta ngearun miroma ngorokan ta unti ta purreung. Ngoloniulla bi ngearun unti purriung ka ngiro- emba ko kaiyu kan ta ko kowwul Ian ta ko, ngatun kamunbilla, yanoa wal umai yi kora yarakai ngeen, murra yikora yarakai kolang. Wonto ba kauwil koa ngearun ba yantin umulli ta kakilli ko ngiro- umba wiyelli ta birung murrorong umulli ko mikan ta giroung kin ngali tin Jesu kin Krist kin, Piriwul lin ngearun ba kin. Amen.

Biyung-bai ngearun ba wokko ka ba moroko ka ba kuttan, kum- munbilla ngiroung yitirra yirri-yirri kakilli ko. Paijnbunbilla ngiroumba Pirriwul koba. Ngurrurbunbilla ngironmba wiyelli kannei yanti moroko ka ba ngatun yanti purrai ta ba. Nguwa ngearun purreung ka yanti katai takilli ko, Kgatun warekulla ngearun ba yarakai umatoara ; yanti ta ngeen warika yantin to wiyapaiyeen ngearun ba ; ngatun yuti yikora ngearun yarakai umulli kan kolang ; miromuUa ngearun yarakai ta birung kulla ta ngiroumba Pirriwul kannei, ngatun kaiyu kan, ngatun killi- binbin yanti katai. Amen.

A ! Pirriwul potokuUea bi willing ngearun ba wiyelli ko ngatun wiyennun wal kurraka ko ngearun ba ko murrorong ngiroumba.

Kauwa killabinbin kakilli ko gikoung Biyungbai ko, ngatun ngikoung yinal ko, ngatun ngikoung Marai yirri-yirri kan ko.

Yanti kakulla ta kurri-kurri ka, yanti katan yakita, ngatun kunnun wal yanti ka tai kakilli ko, yanti katai purrai wirran korien. Amen.

Eloi kaiyu kan Biyungbai yantin ko ba murrorong ko ba, Wirrobullikan ngeen ngiroumba, murrorong korien ta, wiyan ngeen murrorong tuloa ngiroung yantin tin murrorong ngiroumba kin, ngatun murrorong pittul umulli tin ngearun ngatun barun yantin ko kore ko. Wiyan murrorong ngiroung ngeen ngali tin umatoarin ngearun ba tin, ngali tin ngolomatoarin ngearun ba tin, ngatun yantin tin murrorong umulli tin, ngali koba tin unti morron tin, ngatun wiyan murrorong kowwul Ian ngeen ngiroung ngali tin, pittul tin ngiroumba tin ko kowwul tin ngali tin Burung- bungngulli tin yantin kore tin ngikoung kin pirriwullin aigearun ba kin Jesu kin Krist tin ; ngatun ngali tin kaiyu kan tin, pittul kakilli koba tin, ngatun ngali tin kotelli tin killibinbin kakilli koba tin. Ngatun wiycllan ngeen bin kotelli ko ngearun kotauwil koa ngeen tuloa yantin ta murrorong umulli tin ngiroumba tin.

�� �